Bjørnen Paddington

Bjørnen Paddington (Paddington bear) er hovedpersonen i en serie barnebøker av den engelske forfatteren Michael BondHow it all started   . (1926–2017). Den første av bøkene var En bjørn ved navn Paddington (A Bear called Paddington) i 1958.

 Rollefigurer og miljø 
Paddington er en hjemløs bjørn fra «det tjukkeste Peru», som blir oppdaget av familien Brun (Brown) på Paddington jernbanestasjon – derav navnet. Familien består av herr og fru Brun, barna Judy og Jonathan – som går på kostskole, og hushjelpen fru Fuglesang (Mrs Bird). Herr Brun arbeider i bank i City. Familien bor i Windsorhagene 32 (32 Windsor Gardens), en sidegate til Harrow Road i bydelen Notting Hill. I tillegg til familien opptrer den gretne naboen herr Curry, og Paddingtons venn, antikvitetshandleren herr Gruber.

Handlingen er lagt til et middelklassemiljø i 1950-årenes London. Flere av elementene i boka er basert på erfaringer forfatteren gjorde under og etter krigen: den hjemløse og foreldreløse bjørnen med lapp rundt halsen («Vær snill og ta vare på denne bjørnen!») minnet om de mange barna som ble evakuert fra London – ofte med jernbanen, mens fru Fuglesang er en «husholderske» av et type som var vanlig i etterkrigsårene: krigsenker som tok huspost hos slektninger for å få et sted å bo.«Michael Bond forteller», i brosjyren Paddington fyller 50!, utgitt av Libretto forlag, 2008.

Paddington beskrives som selvstendig, oppfinnsom og høfligKari Sønsthagen og Torben Weinreich. Leksikon for børnelitteratur. Branner og Korch, 2003. ISBN 87-411-5970-5, men er også vimsete, klønete og uheldig, til tross for sine gode intensjoner.

 Bøkene 

 Originalutgivelsene 
Bond skrev i alt 29 bøker om Paddington. Av dem var 15 bøker inndelt i kapitler der hvert kapittel var en frittstående fortelling. De første elleve av disse ble utgitt fra 1958 til 1979, og de siste fire fra 2008 til 2017.paddingtonbear.com: The Novels 

Fra 1972 til 2018 utkom det også billedbøker for yngre barn skrevet av Bond, ofte med utgangspunkt i de originale kapittelfortellingene. Mange av disse bøkene er utgitt på norsk.

Flere illustratører har bidratt til bøkene. Peggy Fortnum illustrerte de opprinnelige kapittelbøkene, mens fire ulike illustratører har jobbet med ulike billedbokserier: Fred Banbery fra 1972, David McKee fra 1980, John Lobban fra 1992 og R.W. Alley fra 1997.paddingtonbear.com: Picture Books Alley tegnet også innsideillustrasjonene til kapittelbøkene som ble utgitt i tidsrommet 2008–2017.

 Norske oversettelser 
I Norge utga Tiden Norsk Forlag de første seks av bøkene i perioden 1974–1977. Deretter opphørte de norske utgivelsene, bortsett fra at En bjørn ved navn Paddington fikk flere opptrykk i de følgende tiårene. Comeback-boken Paddington i dag (Paddington Here and Now) ble imidlertid publisert av Libretto Forlag i 2008, samme år som den kom på engelsk.

 TV-serier og kinofilmer 
Det er laget fire TV-serier om Paddington. Disse fikk premiere i 1976, 1989, 1997 og 2019. To kinofilmer utkom i 2014 og 2017, Paddington og Paddington 2.

 Skulpturer, frimerker og Google-logo 
En statue av Paddington ble avduket på jernbanestasjonen i 2000. Paddington har blitt avbildet på britiske frimerker i 1994 og 2006. På femtiårsdagen for bokutgivelsen, 13. oktober 2008, var Paddington avbildet i Google-logoen.13. oktober 2008: Paddington image at Google Paddington Bear's 50th Birthday

 Referanser 

 Eksterne lenker 


Kategori:Britiske barnebøker
Kategori:Litterære figurer
Kategori:Bøker fra 1958